Farul Constanța - FCSB, LIVE TEXT de la ora 21:00 | Campioana en-titre întâlnește liderul campionatului
Cele două echipe se vor întâlni duminică seară, de la orele 21:00, pe stadionul "Viitorul" din Ovidiu. Ultima întâlnire dintre Farul Constanța și FCSB s-a petrecut în returul sezonului regular și s-a încheiat la egalitate, scor 1-1, prin golurile marcate de Baba Alhassan(55') și Ionuț Larie (90+5')
Farul Constanța - FCSB, LIVE TEXT de la ora 21:00
În play-off-ul Superligii, Farul Constanța ocupă poziția a cincea cu 25 de puncte. În ultimul meci, echipa pregătită de Gică Hagi a câștigat în deplasare, pe terenul lui Rapid, scor 1-2.
De cealaltă parte, FCSB a început play-off-ul cu o victorie la Sepsi, câștigând în deplasare cu 2-1, clasându-se pe prima poziție, cu 35 de puncte.
Cele două echipe s-au mai întâlnit în principala competiţie internă de 36 de ori, de 23 de ori s-au impus bucureştenii, de opt ori au câştigat dobrogenii, iar de alte cinci ori au remizat.
"Al doilea meci al nostru în play-off, un meci în deplasare, cu echipa campioană de anul trecut. O echipă foarte bună și un foarte bun antrenor, cel mai mare nume din istoria fotbalului românesc. Meciurile vor fi din ce în ce mai grele, lucrurile vor fi și mai grele, dar jucătorii mei sunt gata pentru astfel de situații", a spus Elias Charalambous, înainte de meci.
Statistici importante
Goluri Marcate:
- FCSB: 55
- Farul Constanța: 39
Goluri Încasate:
- FCSB: 29 (Cea mai bună apărare din campionat).
- Farul Constanța: 39
Urmăriți SPORT.RO și pe Google News